Mashqni bajarish tartibi - Bo’lajak o’qituvchilarda sanogen tafakkurni rivojlantirish texnologiyasi

|
Bo’lajak o’qituvchilarda sanogen tafakkurni rivojlantirish texnologiyasiBog'liq MONOGRAFIYA M.K.Ismailov xorijda nashr etilganMashqni bajarish tartibi. Mashg’ulotni olib boruvchi ishtirokchilardan
ularning holatiga mos keladigan rangni tanlashni taklif qiladi va uni "daraxtga" osib
qo’yishni so’raydi. Bunda "Daraxt" barcha ishtirokchilarga ko’rinishi kerak.
O’qituvchi mashg’ulot oldidan guruhning hissiy holatini tahlil qiladi, mashg’ulot
so’ngida ba’zi ishtirokchilarni ochiq gapirishga yoki yolg’iz suhbatlashishga taklif
qiladi (ayniqsa emotsional holati o’zgarganlarni). Ushbu mashq turini har bir
mashg’ulotda qo’llash maqsadga muvofiq.
“AGAR, MEN SHUNDAY BO’LSAM, ....” mashqi.
Maqsad: jamoa a’zolarida kommunikativ refleksiyaga oid ko’nikmalarni
shakllantirish.yu ular o’rtasida muloqot o’rnatish, o’z-o’zini aniqlashtirish orqali
o’zaro bir-biriga pedagogik ta’sir etishni amalga oshirish. Mazkur mashqni bajarishda
ishtirokchilarning optimal soni 25-30 nafar bo’lishi maqsadga muvofiq.
Mashqni amalga oshirish tartibi. Ishtirokchilarga o’zlarini turli xil xulq-atvor
egasi (mehribon, jahldor, sergap, muloqotchan, o’ziga ishonmaydigan, omadli,
omadsiz va boshq.) hamda har qanday jihoz yoki shaxs nomi bilan tanishtirishi va
“Agar shunday bo’lganimda” iborasi bilan boshlab o’z fikrlarini bildirishi tavsiya
etiladi. Bunda har bir ishtirokchi ijodiy yondashgan holda javob berishi, boshqalar
esa uning o’zini tutishi va aytayotgan gaplarini eshitib kuzatib borishi lozim.
Mashg’ulot so’ngida natijalar muhokama qilinadi.
113
“MUHOKAMANI DAVOM ETTIRING” mashqi.
Maqsad: o’tkazilgan mashg’ulot davomida ishtirokchilarning o’zaro bir-biriga
pedagogik ta’sir etish samaradorligini aniqlash, guruhda ijobiy psixologik muhitni
yaratish.
Mashg’ulotni tashkil etish tartibi. O’qituvchi ishtirokchilarda mashg’ulotda
o’rganilgan mavzu haqida muayyan bilimlarning hosil bo’lganligini aniqlash
maqsadida mavzuga tegishli qator iboralar hamda muammoli topshiriqlarga javob
berishni taklif etadi. Masalan, refleksiya, sanogen refleksiya haqidagi matn bilan
tanishib bo’lgandan so’ng, ishtirokchilardan quyidagi tushuncha va savollarga javob
berishini so’rash mumkin:
Refleksiya – bu ……..
Sanogen refleksiya – bu …….
Shaxsiy refleksiya, pedagogik refleksiya – bu …..
Pedagogik faoliyatda refleksiv ko’nikmalarning ahamiyatini qanday baholaysiz?
Bo’lajak o’qituvchi sifatida talabalar o’zlarida qaysi refleksiya turlarini
rivojlantirishi zarur?
Mavzu bilan tanishish jarayonida qaysi jihatlar sizga ma’qul bo’ldi?
Ishtirokchilarning javoblari eshitilgandan so’ng, faoliyat natijalarini baholash
uchun quyidagi vazifalar bajariladi:
Mashg’ulot davomida men quyidagilarga ega bo’ldim: …….
Bu mavzu meni o’ylashga majbur qildi. Chunki, ……..
Mening fikrimcha, pedagogik faoliyat bilan bog’liq muammolarning asosiy
sabablari shundaki, …. .
Mashg’ulot davomida bir qancha jihatlarni o’zlashtirish men uchun qiyin
kechdi. Masalan, ….. . va boshqalar.
O’qituvchi tugallanmagan iborani yoki topshiriqni aytadi va uni bajarishni taklif
qilgan ishtirokchiga ishora qiladi. O’qituvchi bir xil topshiriq bilan 2-3 ishtirokchiga
ham murojaat qilishi mumkin. Har bir ishtirokchi kamida bitta iborani to’ldirishi
maqsadga muvofiqdir. O’qituvchi savollar mazmunini mavzuga mos holda
o’zgartirishi mumkin.
|
| |